આપણે તમામ મનુષ્યોનું એક મૂળભૂત વલણ હોય છે કે આપણે સૌનું ધ્યાન આપણા તરફ ખેચવાં માંગતા હોઈએ છીએ અને એટલેજ આપણી વર્તણુંક સ્થળ, કાળ અને વ્યક્તિ પ્રમાણે બદલાય છે. આપણાં બાળકો આમાંથી બાકાત નથી. આપણી અને આપણાં બાળકો વચ્ચે મોટો ફરક એ છે કે આપણે આપણી વર્તણુંકને પરિસ્થિતિ, સ્થળ, સમય અને વ્યક્તિને અનુરૂપ નિયંત્રિત કરી શકીએ છીએ. વળી આપણે સારું-ખરાબ, કાળું-ધોળું, સાચું- ખોટુંમાં ફરક કરી શકીએ છીએ જે આપણાં બાળકો કરી શકતા નથી. તેથી સામાન્ય રીતે બાળકો હંમેશા એવી વર્તણુંકનું પુનરાવર્તન કરે છે જે વર્તણુંક અન્યનું ધ્યાન આકર્ષે.